Tamukrist n tezrawt-agi nebna-tt ɣef wamek yella unamek n wullis deg wungal-agi Yiwen wass deg tefsut  n Ɛmer Mezdad, acu kan uqbel, nebɣa ad d-nesbin ma nezmer ad tt-nessemres ɣef wungal aqbayli abeɛda wagi i nextar akka. Tarrayt i neḍfer deg tezrewt-agi, d tin yebnan ɣef tesleḍt n tɣessiwin n ufella d telqayanin n wungal n Ɛmer Mezdad Yiwen wass deg tefsut, akken ad nessiweḍ ad nessufeɣ inumak yeffren deg-s.